דרגון בול Z: בודוקאי טנקאיצ'י

**סדרת משחקי "דרגון בול Z: בודוקאי טנקאיצ'י"** (באנגלית: **Dragon Ball Z: Budokai Tenkaichi series**), הידועה ביפן כסדרת **Dragon Ball Z: Sparking!** (ביפנית: **ドラゴンボールZ Sparking!**) היא סדרה של משחקי וידאו מתוצרת המפתחת היפנית Spike ובהפצתה של בנדאי נאמקו מז'אנר משחקי לחימה המבוססת על זיכיון המדיה דרגון בול. הסדרה כוללת ארבעה משחקים.

בניגוד לסדרת "בודוקאי" הישנה יותר, בהם זווית הצפייה בשחקן היא במבט מהצד (בדומה למשחקי מורטל קומבט וטקן), משחקי סדרת "בודוקאי טנקאיצ'י" הם משחקי תלת-מימד מלאים בגוף שלישי כאשר זווית הצפייה בשחקן היא "במבט לאחור", וזירות הקרב בהם פתוחות למדי ומאפשרות לשחקן לעוף ולהסתובב בזירה בחופשיות יחסית (בהתאם לגבולות הזירה).

## משחקי הסדרה

### הסדרה הראשית

#### Dragon Ball Z: Budokai Tenkaichi (2005)
**דרגון בול Z: בודוקאי טנקאיצ'י**, שהופץ במקור בשם **Dragon Ball Z: Sparking!** (ドラゴンボールZ Sparking!, Doragon Bōru Zetto Supākingu!) ביפן, יצא לאור במהלך אוקטובר 2005 עבור קונסולת הפלייסטיישן 2. המשחק כולל 64 דמויות שניתן לשחק בהן (במשחק זה, וביתר משחקי הסדרה, כל שינוי צורה - דוגמת צורות "סופר סאיין" שונות - נחשבות כדמויות נפרדות, עם מהלכי התקפה והגנה משלהן) ו-10 זירות קרב: ארצות פרא, ארצות האבן, כוכב נאמק, האיים, העיר ההרוסה, חדר הזמן והנשמה, זירת הקרב של "משחקי סל", ההרים, המצפה של קאמי (גוד) וזירת הקרב של טורנירי אמנויות הלחימה (טורניר הטנקאיצ'י בודוקאי).

#### Dragon Ball Z: Budokai Tenkaichi 2 (2006)
**דרגון בול Z: בודוקאי טנקאיצ'י 2**, שהופץ במקור בשם **Dragon Ball Z: Sparking! NEO**  (ドラゴンボールZ Sparking! NEO, Doragon Bōru Zetto Supākingu! Neo) ביפן, הוא הכותר הראשון בסדרה שיוצא לא רק עבור קונסולת הפלייסטיישן 2 אלא גם עבור קונסולת ה-Wii של נינטנדו. גרסת ה-PS2 של המשחק יצאה לאור ב-5 באוקטובר 2006 ביפן, ב-3 בנובמבר 2006 באירופה, ב-7 בנובמבר 2006 בצפון אמריקה, וב-9 בנובמבר 2006 באוסטרליה. גרסת ה-Wii יצאה לאור ב-19 בנובמבר 2006 בצפון אמריקה, ב-1 בינואר 2007 ביפן, ב-30 במרץ 2007 באירופה וב-5 באפריל 2007 באוסטרליה.

במשחק יש כ-100 דמויות ב-136 שינויי צורה שונים שניתן לשחק בהן, ו-16 זירות קרב שונות. גרסת ה-Wii שיצאה ביפן ובאזורי PAL כללה 5 דמויות נוספות (המלך פיקורו, שכיר החרב טאו, שני חיילים מהצבא הגלקטי של פריזה, והרובוט של הקיסר פילאף).

#### Dragon Ball Z: Budokai Tenkaichi 3 (2007)

**דרגון בול Z: בודוקאי טנקאיצ'י 3**, שהופץ במקור בשם **Dragon Ball Z: Sparking! Meteor** (ドラゴンボールZ Sparking! Meteor, Doragon Bōru Zetto Supākingu! Meteo) ביפן, הוא הכותר השלישי בסדרה ונחשב ככותר האחרון בסדרה למשך 17 שנים (עד ההכרזה על Sparking! Zero במהלך 2023). בדומה לקודמו, המשחק הופץ עבור קונסולות הפלייסטיישן 2 וה-Wii. גרסת ה-PS2 יצאה לאור ב-4 באוקטובר 2007 ביפן, ב-13 בנובמבר 2007 בצפון אמריקה, וב-9 בנובמבר 2007 באירופה, בעוד שגרסת ה-Wii יצאה לאור ב-4 באוקטובר 2007 ביפן, ב-3 בדצמבר 2007 בצפון אמריקה, וב-15 בפברואר 2008 באירופה ואוסטרליה.

במשחק יש 98 דמויות ב-161 שינויי צורה, מה שהפך אותו בשעתו למשחק הלחימה בעל המבחר הרחב ביותר של דמויות שניתן לשחק בהן. ריו מיטו, הבמאי של משחקי הסדרה, טען שהמשחק יכיל דמויות שנוצרו במיוחד עבור המשחק ולא נראו עד כה בזיכיון דרגון בול.

#### Dragon Ball: Sparking! Zero (2024)

**דרגון בול: ספארקינג! זירו** הוא הכותר הרביעי בסדרת בודוקאי טנקאיצ'י. המשחק הוכרז במרץ 2023 על ידי טיזר טריילר ששודר במהלך כנס DRAGON BALL Games Battle Hour 2023 שארגנה מפיצת המשחקים, חברת Bandai Namco. באותה השעה המשחק לא היה ידוע בשמו, ושמו התגלה רק במהלך טריילר ששודר בטקס פרסי המשחקים לשנת 2023 שאירע ב-7 בדצמבר.

### ספין אוף

#### Dragon Ball Z: Tenkaichi Tag Team (2010)
המשחק, שיצא לאור ביפן תחת השם ***Dragon Ball: Tag Versus*** (ドラゴンボール タッグバーサス, Doragon Bōru Taggu Bāsasu), הוא המשחק היחיד שיצא עבור קונסולה ניידת (PSP של סוני) וששימר את מרבית אלמנטי המשחק שאפיינו את משחקי הסדרה הראשית. המשחק יצא לאור באוגוסט 2010.

## דמויות

### דמויות שהוצגו לראשונה במשחק Budokai Tenkaichi

### דמויות שהתווספו במשחק Budokai Tenkaichi 2

### דמויות שהתווספו במשחק Budokai Tenkaichi 3

### דמויות שהתווספו במשחק Sparking! Zero

## ביקורות
סיכום ממוצעי ביקורות למשחקי הסדרה מאתר Metacritic:

## הערות שוליים

קטגוריה:דרגון בול - משחקי וידאו
קטגוריה:משחקי פלייסטיישן 2
קטגוריה:משחקי Wii
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי מחשב